
AVIZ

asupra proiectului Legii bugetului asigurărilor sociale de stat pe anul 2008
În conformitate cu prevederile art.9 din Regulamentul şedinţelor comune ale Camerei Deputaţilor şi Senatului, Comisia pentru muncă şi protecţie socială a Camerei Deputaţilor şi Comisia pentru muncă, familie şi protecţie socială a Senatului, au fost sesizate, spre dezbatere şi avizare, cu proiectul Legii bugetului asigurărilor sociale de stat pe anul 2008, trimis comisiilor cu adresele nr.PLx 696 din 15 octombrie 2007, respectiv nr. L713/2007.
Potrivit prevederilor art.15 din Regulamentul şedinţelor comune ale Camerei Deputaţilor şi Senatului, membrii comisiilor reunite au examinat proiectul de lege mai sus menţionat în şedinţa comună din 24 octombrie 2007.

În urma dezbaterilor, membrii comisiilor au hotărât, cu unanimitate de voturi, avizarea favorabilă a proiectului de lege cu amendamente, redate în anexele la prezentul aviz.
	Preşedinte,

Deputat Gheorghe Barbu
	
	Preşedinte,

Senator Tiberiu Aurelian Prodan

	
	
	

	Secretar,

Deputat Kerekes Karoly

	
	Secretar,

Senator Ioan Corodan


Întocmit,
Expert Sorina Szabo

Consultant Lidia Vlădescu
ANEXA 1
AMENDAMENTE ADMISE
asupra proiectului Legii bugetului asigurărilor sociale de stat pe anul 2008
	Nr. crt.
	Articolul din lege/anexa/capitol/subcapitol/ paragraf/grupa/titlul/articol/ alineat
	Text amendament propus

(autor, apartenenţă politică)
	Motivaţia amendamentului/

sursa de finanţare

	1
	Art.5. - (1) Cheltuielile bugetului asigurărilor sociale de stat pe anul 2008, în structură funcţională, pe capitole, se prezintă astfel:

                                            -milioane lei​

Asigurări şi asistenţă 

socială

    
           32.004,5

Asigurări şi asistenţă 

socială pentru accidente 
de muncă şi boli 
profesionale                               51,8
(2) Prin decizia preşedintelui Casei Naţionale de Pensii şi Alte Drepturi de Asigurări Sociale se stabileşte numărul total al locurilor la tratament balnear ce poate fi finanţat din bugetul asigurărilor sociale de stat, precum şi cel care poate fi acordat gratuit diverselor categorii sociale care au reglementat acest drept prin norme legale în vigoare, acesta din urmă neputând depăşi 15% din numărul total al locurilor contractate.

(3) Tarifele practicate de către unităţile de tratament din proprietatea Casei Naţionale de Pensii şi Alte Drepturi de Asigurări Sociale se stabilesc prin ordin al ministrului muncii, familiei şi egalităţii de şanse, la propunerea preşedintelui Casei Naţionale de Pensii şi Alte Drepturi de Asigurări Sociale. 

(4) Din bugetul aprobat Ministerului Muncii, Familiei şi Egalităţii de Şanse în anul 2008 se recuperează pentru anul 2007 diferenţa dintre contravaloarea biletelor de odihnă finanţate din bugetul asigurărilor sociale de stat şi contribuţia încasată de la beneficiarii acestora.
(5) În anul 2008 nu se acordă bilete de odihnă asiguraţilor sistemului public de pensii.


	Nemodificat 

(2) În anul 2008, din bugetul asigurărilor sociale de stat se va suporta diferenţa dintre valoarea biletului de tratament balnear sau  de odihnă şi contribuţia beneficiarilor de astfel de bilete, pentru un număr de până la 550.000 de locuri, din care 450.000 de locuri la tratament balnear şi 100.000 de locuri la odihnă.

(3) Din numărul total de 450.000 de locuri la tratament balnear se poate utiliza în cadrul sistemului de asigurare pentru accidente de muncă şi boli profesionale un număr de până la 10.000 de locuri.

(4) În anul 2008 se pot acorda gratuit până la 60.000 de bilete, conform reglementărilor în vigoare, persoanelor ale căror drepturi sunt stabilite prin lege.
Alin.(3) devine alin.(5), nemodificat 
(6) În cursul unui an calendaristic se poate elibera un singur bilet de tratament balnear sau de odihnă aceluiaşi beneficiar.

(7) Biletele de tratament balnear se distribuie asiguraţilor sistemului public de pensii, sistemului de asigurare pentru accidente de muncă şi boli profesionale şi pensionarilor de către casele teritoriale de pensii.

(8) Biletele de odihnă finanţate în anul 2008 din bugetul asigurărilor sociale de stat sunt destinate salariaţilor din instituţiile publice, asiguraţi în sistemul public de pensii, iar contravaloarea acestor bilete, după deducerea sumelor încasate de la beneficiari, se recuperează de la bugetul de stat, prin bugetul Ministerului Muncii, Familiei şi Egalităţii de Şanse de la capitolul “Asigurări şi asistenţă socială” la titlul “Transferuri între unităţi ale administraţiei publice” din prevederile bugetului pe anul 2009.

Alin.(4) devine alin.(9), nemodificat 
(10) Criteriile, modul de distribuire şi contribuţia individuală sunt cele stabilite prin Hotărârea Guvernului nr.494/2001 pentru aprobarea Normelor şi criteriilor pe baza cărora se acordă bilete de odihnă prin sistemul organizat şi administrat de Ministerul Muncii şi Solidarităţii Sociale.
(11) Biletele de odihnă şi de tratament balnear, acordate în condiţiile prezentului articol, pot fi atribuite şi membrilor de familie, soţ sau soţie, după caz, şi copii minori care urmează cursurile de zi ale unei instituţii de învăţământ preuniversitar, acreditată conform legii, dacă însoţesc titularii de drept.

(12) Ministerul Muncii, Familiei şi Egalităţii de Şanse poate stabili împreună cu Ministerul Apărării, Ministerul Internelor şi Reformei Administrative şi Serviciul Român de Informaţii numărul de bilete ce pot fi eliberate pensionarilor militari, contribuţia plătită de aceştia fiind stabilită în mod similar cu cea pentru pensionarii de asigurări sociale de stat, iar diferenţa fiind suportată din bugetele respectivilor ordonatori principali de credite.

Se elimină.

Autori: d-nii deputaţi Gheorghe Barbu şi Stelian Duţu – PD, Marian Sârbu, Filonaş Chiş, Ioan Cindrea, Pavel Todoran, Irinel Stativă şi Gabriela Nedelcu – PSD şi d-l deputat Iuliu Furo – PRM

	Nu trebuie să rămână la aprecierea şi discreţia preşedintelui CNPAS stabilirea numărului total al locurilor la tratamentul balnear ce poate fi finanţat din bugetul asigurărilor sociale de stat.

Considerăm că nu se impune anularea acordării de locuri de odihnă pentru anul 2008, lipsind o categorie importantă de salariaţi de acest drept.

Este necesar şi util a se preciza numărul locurilor la tratamentul balnear pentru cei care sunt afectaţi de boli profesionale.

Nu este acceptabilă anularea acordării biletelor gratuite pentru acele categorii de persoane ale căror drepturi sunt stabilite şi prin legi speciale şi care reprezintă un drept câştigat, ca şi măsurile reparatorii.
Astfel, se acordă bilete pentru beneneficiarii Legii nr.49/1999, Legii nr.44/1994, Decretului-Lege nr.118/1990, Ordonanţei Guvernului nr.105/1999, Legii nr.448/2006.
Ca urmare a introducerii unor alineate noi.
Pentru a se evita situaţia ca o persoană să beneficieze în acelaşi an atât de bilet la tratament, cât şi de bilet la odihnă, dându-se astfel posibilitatea la un număr cât mai mare de persoane să beneficieze de acest drept.

Este necesar a se stabili prin lege acea entitate care să-şi asume responsabilitatea distribuirii biletelor de tratament balnear

Este necesar a se reglementa procedura atribuirii de bilete de odihnă şi modalitatea recuperării de la bugetul de stat a contravalorii acestora, după deducerea sumelor încasate de la beneficiari.

Ca urmare a introducerii unor alineate noi.
Având în vedere modificările acceptate la reformularea acestui articol.
Având în vedere modificările acceptate la reformularea acestui articol, considerăm că sunt îndreptăţiţi să beneficieze de acest drept şi membrii de familie. 

De asemenea, precizăm că aceste drepturi au fost stabilite prin legile bugetului asigurărilor sociale de stat din anii anteriori şi considerăm că nu trebuie anulate.

În condiţiile în care beneficiarii acestor drepturi sunt pensionari din sistemul M.A. şi M.I.R.A., este necesar a se reglementa modalitatea comună a celor 3 ministere de a acorda aceste drepturi, precum şi modalitatea de a stabili contribuţia plătită de aceştia.
Având în vedere modificările acceptate la reformularea acestui articol.

	2
	Art.18. – Cota medie a contribuţiilor datorate de angajatori în funcţie de clasa de risc, potrivit Legii nr.346/2002 privind asigurarea pentru accidente de muncă şi boli profesionale, cu modificările şi completările ulterioare, se stabileşte la 0,04%.

	Art.18. – Cotele de contribuţii datorate de angajatori în funcţie de clasa de risc, potrivit Legii nr.346/2002 privind asigurarea pentru accidente de muncă şi boli profesionale, cu modificările şi completările ulterioare, se stabilesc de la 0,4% la 2%, aplicate asupra fondului total de salarii brute lunare realizate.

Autori: d-nii deputaţi Gheorghe Barbu şi Stelian Duţu – PD, Marian Sârbu, Filonaş Chiş, Ioan Cindrea, Pavel Todoran, Irinel Stativă şi Gabriela Nedelcu – PSD şi d-l deputat Iuliu Furo – PRM
	Pentru asigurarea protecţiei sociale a tuturor celor angajaţi cu contract individual de muncă şi pentru promovarea sănătăţii şi securităţii în muncă şi a prevenirii accidentelor de muncă şi a bolilor profesionale.

Trebuie menţionate dificultăţile clinicilor şi secţiilor de medicina muncii din ţară, cauzate de îmbolnăvirile profesionale, ca şi incidenţa accidentelor de muncă, ce vor conduce din nou la necesitatea promovării sănătăţii şi securităţii în muncă.

Considerăm nerealistă creşterea colectărilor de contribuţii sociale în anul 2008, deşi nivelurile de CAS se vor reduce în anul viitor întrucât sistemul acesta este necesar pentru asigurarea nediscriminatorie a capacităţii de muncă a celor angajaţi  cu contract individual de muncă care contribuie la crearea bugetului naţional.

Trebuie menţionată baza lunară de calcul la care se datorează contribuţie.




ANEXA 2

AMENDAMENTE RESPINSE

asupra proiectului Legii bugetului asigurărilor sociale de stat pe anul 2008

	Nr. crt.
	Articolul din lege/anexa/capitol/subcapitol/ paragraf/grupa/titlul/articol/ alineat
	Text amendament propus

(autor, apartenenţă politică)
	Motivaţia amendamentului/

sursa de finanţare
	Motivaţia respingerii

(numai pt. comisii)

	1
	Art.5, alin.(1)

Art.5. - (1) Cheltuielile bugetului asigurărilor sociale de stat pe anul 2008, în structură funcţională, pe capitole, se prezintă astfel:

                                      - milioane lei​

Asigurări şi asistenţă 

socială

    
        32.004,5

Asigurări şi asistenţă 

socială pentru accidente 
de muncă şi boli 
profesionale                               51,8

	Art.5. - (1) Cheltuielile bugetului asigurărilor sociale de stat pe anul 2008, în structură funcţională, pe capitole, se prezintă astfel:

                                      - milioane lei​

Asigurări şi asistenţă 

socială

    
        32.004,5

Asigurări şi asistenţă 

socială pentru accidente 
de muncă şi boli 
profesionale                             100,0.

Autori: d-nii deputaţi Marian Sârbu, Filonaş Chiş, Ioan Cindrea, Pavel Todoran, Gabriela Nedelcu – PSD şi d-l deputat Iuliu Furo - PRM

	Creşterea prevederilor la Capitolul Asigurări şi asistenţă socială pentru accidente de muncă şi boli profesionale de la 51,8 la 100,0 milioane lei este necesară având în vedere cel puţin următoarele elemente:

- includerea începând cu 1 ianuarie 2008 conform Regulamentului nr.1408/71CEE a cheltuielilor pentru accidente de muncă şi boli profesionale pentru muncitorii migranţi;

- costuri mai mari pentru reabilitarea medicală, conform normelor UE;

- cheltuielile cu medicaţia aferentă accidentelor de muncă şi bolilor profesionale. Cheltuielile pentru un singur accident pot ajunge la 30.000 – 50.000 euro, conform normelor UE.
	Suma propusă este acoperitoare. 


	2
	Art.5, alin.(5)

(5) În anul 2008 nu se acordă bilete de odihnă asiguraţilor sistemului public de pensii.


	(5) În anul 2008 se pot acorda gratuit până la 15% din numărul biletelor de tratament balnear contractate, beneficiarilor de legi speciale şi care au reglementat acest drept prin normele legale în vigoare.
Autori: d-nii deputaţi Marian Sârbu, Ioan Cindrea, Filonaş Chiş, Irinel Stativă, Pavel Todoran, Gabriela Nedelcu – PSD şi Iuliu Furo – PRM


	Datorită faptului că a fost reformulat alin.(2), este necesară o formulare exactă în legătură cu drepturile celor ce beneficiază de legi speciale (Legea nr.49/1999 – pensiile IOVR, Legea nr.44/1994 – veteranii, invalizii şi văduvele de război, Decretul-Lege nr.118/1990 – persoanele persecutate politic, Ordonanţa Guvernului nr.105/1999 – persoanele persecutate pe motive etnice).
	S-a considerat mai bună reformularea art.5, care include şi categoriile de beneficiari de legi speciale.

	3
	Art.13. – Cuantumul fix al indemnizaţiei pentru însoţitor, în cazul pensionarilor de invaliditate încadraţi în gradul I de invaliditate, drept ce se acordă potrivit prevederilor art.61 alin.(1) din Legea nr.19/2000, cu modificările şi completările ulterioare, se stabileşte în anul 2008 la nivelul salariului de bază minim brut pe ţară garantat în plată.


	Art.13. – Cuantumul fix al indemnizaţiei pentru însoţitor, în cazul pensionarilor de invaliditate încadraţi în gradul I de invaliditate, va fi în sumă fixă de 450 lei, ce se indexează odată cu inflaţia.
Autor: d-l senator Tiberiu Aurel Prodan
	Pentru a nu fi corelată valoarea indemnizaţiei pentru însoţitor cu salariul de bază minim brut pe ţară garantat în plată, aceasta urmând a fi stabilită în sumă fixă şi indexată în raport cu rata inflaţiei.
	S-a considerat că textul este restrictiv, fiind mai bună formularea iniţială, întrucât salariul de bază minim brut pe ţară se poate majora în cursul exerciţiului bugetar prin hotărâre a Guvernului, conform Legii nr.19/2000, iar indemnizaţia pentru însoţitor, fiind egală cu acesta, va fi majorată în acelaşi timp, fără a fi nevoie de o lege rectificativă.



Întocmit,
Expert Sorina Szabo

Consultant Lidia Vlădescu

